На основу члана 54. Закона о државним службеницима ( “Службени гласник РС” бр. 79/05, 81/05- исправка, 83/05- исправка, 64/07, 67/07- исправка, 116/08, 104/09, 99/14, 94/17, 95/2018 и 157/2020) и члана 9. Став 1.Уредбе о интерном и јавном конкурсу за попуњавање радних места у државним органима (“Службени гласник РС” бр. 2/2019 и 67/2021), Севернобанатски управни Округ оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У**

**СЕВЕРНОБАНАТСКОМ УПРАВНОМ ОКРУГУ**

**I** **Орган у коме се радно место попуњава**

Севернобанатски управни округ, Трг српских добровољаца бр.11

**II** **Радно место које се попуњава**:

**1.Радно место за канцеларијске послове, у звању референт, Одсек за опште послове**

- **1 извршилац**

**Опис послова**: Врши завођење, формирање, евидентирање, здруживање, развођење и архивирање предмета; за потребе инспекција врши резервисање бројева, води евиденцију о кретању предмета и допуне предмета; даје обавештења странкама и запосленима о кретању предмета; води архивску књигу и излучује предмете којима је истекао рок чувања; припрема материјал за састанке, куца и прекуцава текстове, обавља и друге послове по налогу шефа Одсека.

**Услови:** Средња стручна спрема, завршена гимназија или економска школа, положен државни стручни испит, најмање 2 године радног искуства у струци, као и компетенције потребне за рад на радном месту.

**III** **Место рада за извршилачко радно место**: Кикинда.

**IV** **Фазе изборног поступка и учешће кандидата**:

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фаза у којој се спроводи интервју са комисијом.

У изборном поступку проверавају се:

**1. 1. Опште функционалне компетенције, и то:**

-,,Организација и рад државних органа РС“ провераваће се путем теста (писмено),

-,,Дигитална писменост“ провераваће се решавањем задатака (практичним радом на рачунару),

,,Пословна комуникација“ провераваће се путем симулације (писмено).

**Напомена**: У погледу провере опште функционалне компетенције „Дигитална писменост“ (поседовање знања и вештина у основама коришћења рачунара, основама коришћења интернета, обради текста, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који је приложен уместо провере путем теста.

Информације o материјалимa за припрему кандидата за проверу општих функционалних компетенција могу се наћи на интернет презентацији Службе за управљање кадровима, **www.suk.gov.rs**

**2.Провера посебних функционалних компетенција**:

**Посебна функционална компетенција за област рада административни послови (канцеларијско пословање)** - провераваће се путем симулације (писано);

**Посебна функционална компетенција за радно место** – **прописи из надлежности органа (Упутство о канцеларијском пословању Севернобанатског управног округа**)-провераваће се путем симулације (писано);

Информације о материјалима за припрему кандидата за проверу посебних функционалних компетенција могу се наћи на интернет презентацији Севернобанатског управног округа **(www.severnobanatski.okrug.gov.rs).**

**3.Провера понашајних компетенција:**

Понашајне компетенције (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа и савесност, посвећеност и интегритет) - провераваће се путем психометријских тестова и интервјуа базираног на компетенцијама.

**4. Интервју са комисијом и вредновање кандидата за наведено радно место:**

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**V Рок за подношење пријава**: рок за подношење пријава је **осам дана** и почиње да тече наредног дана од дана објављивања јавног конкурса у периодичном издању огласа Националне службе за запошљавање – листу „Послови“.

**VI Пријава на јавни конкурс** врши се на Обрасцу пријаве који је приложен уз текст овог конкурса и који је саставни део Уредбе о интерном и јавном конкурсу за попуњавање радних места у државним органима („Службени гласник РС“ број 2/2019 и 67/2021). Пријавни образац је доступан на интернет презентацији Службе за управљање кадровима и Севернобанатског управног округа и у штампаној верзији на писарници Севернобанатског управног округа ,Кикинда, Трг српских добровољаца бр.11.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносиоци пријаве се обавештавају о додељеној шифри у року од три дана од пријема пријаве, достављањем наведеног податка на начин који су у пријави назначили за доставу обавештења.

**VII Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе или уверења којим се потврђује стручна спрема; оригинал или оверена фотокопија доказа о положеном државном стручном испиту за рад у државним органима оригинал,оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство). Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Чланом 45. став 2. Закона о државним службеницима („Службени гласник РС“, бр. 79/2005, 81/2005-исправка, 83/2005-исправка, 64/2007, 67/2007-исправка, 116/2008, 104/2009, 99/2014, 94/2017, 95/2018 и 157/2020) прописано је да као државни службеник на извршилачком радном месту може да се запосли и лице које нема положен државни стручни испит, али је дужно да га положи у року утврђеном овим законом.

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Фотокопије докумената које нису оверене од надлежног органа неће се разматрати.

**Напомена**: Документи о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима,.

Законом о општем управном поступку („Службени гласник РС“, број: 18/16 и 95/18) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама. Потребно је да учесник конкурса у делу Изјава\*,у обрасцу пријаве, заокружи на који начин жели да се прибаве његови подаци из службених евиденција.

**VIII Рок за подношење доказа**: кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од 5 (пет) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Севернобанатски управни округ. Трг српских добровољаца бр.11, Кикинда.

**IX Датум и место провере компетенција учесника конкурса у изборном поступку**: са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од **21. марта 2022. године**, о чему ће кандидати бити обавештени на бројеве телефона или електронске адресе које су навели у својим пријавама.

Провера општих функционалних компетенција, посебних функционалних компетенција и понашајних компетенција ће се обавити у просторијама Службе за управљање кадровима, у Палати „Србија“, Нови Београд, Булевар Михајла Пупина број 2 (источно крило). Интервју са комисијом ће се обавити у просторијама Севернобанатског управног округа, Трг српских добровољаца 11, 23300 Кикинда.. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе) које наведу у својим пријавама.

**X Општи услови за запослење**: да је учесник конкурса пунолетан; да је држављанин Републике Србије; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**XI** **Трајање радног односа**: За наведено радно место радни однос се заснива на неодређено време.

**XII Лице које је задужено за давање обавештења о конкурсу**: Мила Радак,административно технички секретар, контакт телефон 0230 438 008.

**XIII Адреса на коју се подноси попуњен образац пријаве на конкурс**: Пријаве на конкурс шаљу се поштом или предају непосредно на писарници Севернобанатског управног округа,Кикинда,Трг српских добровољаца бр.11, са назнаком „За јавни конкурс за попуњавање извршилачког радног места”.

**НАПОМЕНE**

Сагласно члану 9. Закона о државним службеницима, кандидатима су при запошљавању у државни орган под једнаким условима доступна сва радна места и избор кандидата врши се на основу провере компетенција.

Положен државни стручни испит није услов нити предност за заснивање радног односа.

Кандидати који први пут заснивају радни однос у државном органу подлежу пробном раду од 6 месеци. Пробни рад за радни однос на неодређено време траје шест месеци. Кандидати без положеног државног стручног испита примају се на рад под условом да тај испит положе до окончања пробног рада.

Неблаговремене, недопуштене, неразумљиве или непотпуне пријаве, биће одбачене решењем конкурсне комисије.

Јавни конкурс спроводи Конкурсна комисија коју је именовао начелник Севернобанатског управног округа.

Овај конкурс се објављује на интернет презентацији и огласној табли Севернобанатског управног округа, на интернет презентацији Службе за управљање кадровима, на порталу е-управе, на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола